ხათუნა რაზმაძე

ხათუნა რაზმაძე (დ. 5 ივლისი, 1974) — ქართველი პედაგოგი, მათემატიკის მასწავლებელი, 2021 წლის მასწავლებლის ეროვნული ჯილდოს მფლობელი. დაწყებითი განათლების მენტორი სპეციალისტი და სასწავლო რესურსების ავტორი (1-ლი და 2-ე კლასების, 2023 წელს გრიფმინიჭებული სახელმძღვანელოების „მე მიყვარს მათემატიკა“ ავტორი და რედაქტორი). ორგანიზაცია „ჰეი“-ის დამფუძნებელი და ხელმძღვანელი. იგი მუშაობდა წმ. გიორგის სახელობის საერთაშორისო სკოლაში, ამჟამად კი ბრიტანულ-ქართულ აკადემიაში ასწავლის და პარალელურად აქტიურადაა ჩართული სხვადასხვა საგანმანათლებლო და სამეცნიერო პროექტში.

 კარიერა 
რაზმაძე მუშაობს წმ. გიორგის სახელობის საერთაშორისო სკოლაში მათემატიკის მასწავლებლად და ამავე სკოლის დაწყებითი საფეხურის მათემატიკის კათედრის კოორდინატორად.ხათუნა რაზმაძე — მასწავლებლის ეროვნული ჯილდო tprize.ge. ციტატა: „ხათუნა რაზმაძე წმ. გიორგის სახელობის საერთაშორისო სკოლის მათემატიკის მასწავლებელი და კათედრის კოორდინატორია.“  

ის უძღვება მათემატიკურ საშაბათო სკოლას Gmschool, სადაც ატარებს ინტეგრირებულ სასწავლო კურსს მათემატიკაში, წიგნიერებასა და ლოგიკაში, გაჯერებულს არაფორმალური განათლების ელემენტებით.  

თანამშრომლობს ორგანიზაციასთან „ბავშვი, ოჯახი, საზოგადოება“, რომლის მიზანია სასკოლო გარემოში ინკლუზიური სწავლების ხელშეწყობა.  

 პედაგოგიური საქმიანობა 
რაზმაძის პედაგოგიკა ორიენტირებულია შემოქმედებითი და კრიტიკული აზროვნების მქონე თაობის აღზრდაზე. მისი საგაკვეთილო პროცესი ხასიათდება თამაშით სწავლის, აღმოჩენით სწავლის, კეთებით სწავლის და მულტიმოდალური მიდგომების სინთეზით.  

მისი მოსწავლეები გამოირჩევიან ლოგიკური აზროვნებით, მონაწილეობენ მათემატიკურ ოლიმპიადებში და სხვა შეჯიბრებებში. განსაკუთრებულ ყურადღებას უთმობს დიფერენცირებულ სწავლებას, მათ შორის სპეციალური საგანმანათლებლო საჭიროებების მქონე მოსწავლეებთან მუშაობას.  

 პროექტები 
 მონაწილეობა აქვს მიღებული „სილქნეტის საშინაო სკოლის“ ვიდეოგაკვეთილებში (ქართული ენა და ლიტერატურა).  
 მონაწილეობდა მასწავლებლის სახლის სასწავლო ფილმებში: „კითხვის ეფექტური მეთოდები“ და „კითხვისა და წერის ეფექტური მეთოდები“.  
 ჩართული იყო G-PriEd პროექტში, რომელიც USAID-ის დაფინანსებით ხორციელდებოდა და მიზნად ისახავდა დაწყებითი საფეხურის მოსწავლეთა შედეგების გაუმჯობესებას კითხვასა და მათემატიკაში.საქართველოს დაწყებითი განათლების პროექტი (G-PriEd) mes.gov.ge  
 არის გრიფმინიჭებული სახელმძღვანელოს თანაავტორი (ქართული ენა და ლიტერატურა).  
 ხელმძღვანელობდა ოლიმპიადა „ალგორითმის“ დაწყებით საფეხურს და მონაწილეობდა მათემატიკისა და ქართულის ტესტების შემუშავებაში.  
 2021 წელს, მასწავლებლის ეროვნული ჯილდოს შემდეგ, ორგანიზება გაუწია საქველმოქმედო ტრენინგს თემაზე „მათემატიკური ხიბლი და სიჭრელეები“, რომლის შემოსავალი გადარიცხა დახმარების ფონდში.„მათემატიკის ხიბლი და სიჭრელეები“ — ახალი განათლება akhaliganatleba.ge  

 საზოგადოებრივი საქმიანობა 
რაზმაძე სისტემატიურად ატარებს ტრენინგებს, სამოტივაციო შეხვედრებს და პედაგოგთა სემინარებს. ასევე დისტანციურად ასწავლის მათემატიკას და ლოგიკას საქართველოს ფარგლებს გარეთ მცხოვრებ ქართველ მოსწავლეებს.  

სქოლიო

კატეგორია:მასწავლებლის ეროვნული ჯილდოს მფლობელები